text: Limousine eller sportsvogn? Præst ryster på hovedet af konfirmander
  30 april 2015 kl. 04.55
  Unge konfirmander overgår hinanden i, hvilket køretøj de bliver kørt fra kirken i, når de har rejst sig fra alteret. En præst fra Middelfart siger nu fra.
  Nej tak til hestevogne og lange limousiner. En præst fra Middelfart har frabedt sig, at de unge konfirmander, der i disse dage tager hvide kjoler og nye jakkesæt på, bliver hentet i ekstravagante køretøjer, når de har bekræftet deres kristne tro i kirken. Det skriver TV 2/FYN.
  - Det er synd for dem, der ikke skal hentes på en eller anden smart måde. Dem der skal gå eller køre med forældrene i deres Skoda, fortæller Peter Lind, der er sognepræst i Middelfart til TV 2/FYN.
  